Je Perrenins d’Arlay, fil çay en arriers Gilet, de ce meisme leu, fais savoir à touz ces qui verront et orront ces presantes lattres que je ay pris en fié ligemant dou noble damoisel Jeham de Chalon, signour d’Arlay, quamque je ay et puis avoir et doy à Saint-Germain desouz Arlay, à Chassey, à Soillenay et ez appendises desdiz leus, en quelque meniere que ceu soit, et quarante soudées de terre, lesquex maistre Girar d’Arlay me doit assaoir au regart des proudomes; et des choses devantdites suis je devenuz hons lige audit Jeham et antrez en son homage ligemant. En tesmoignaige de laquel chose, j’ay prié discret home et saige Guillaume, dien de Lons, que il mete son seel pendant en ces lattres... Faites et données l’an Nostre Signour corrant per mil CC sexante et huit, ou mois de novembre.